聽多啲，講多啲。任何技能都係熟能生巧，反覆練習係學普通話嘅必勝秘訣。唔少學校或家長誤解反覆練習原意，要求學生不停背誦單字，但咁做就如文字綁架，令學生感到更大障礙。其實，所謂反覆練習有優先次序之分，學普通話聽先於說、說先於讀寫。聽可以令腦中吸收更多普通話嘅語素跟詞素。之後，可以嘗試每日固定跟讀國語對白，甚至乎勇敢開口講，起初指手劃腳亦無所謂，能夠表達意思已經踏出第一步。